Diari Oficial de la Generalitat Valenciana


Sumari del DOGV 6790, del 06-06-2012 (2012/5367)

Aprovació de les bases que regeixen el concurs de sainet o comèdia d'ambient fester 2012.
-----------------------------------------------------------------------------------------

### Dades del document

Número de DOGV
:   6790

Data del DOGV
:   06-06-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/5367


Data del document
:   30-05-2012

Organisme emissor
:   Ajuntament de Banyeres de Mariola

Tipus de document
:   Anunci

Descriptors 

:   * Banyeres de Mariola
    * distinció honorífica

Aprovació de les bases que regeixen el concurs de sainet o comèdia d'ambient fester 2012. [2012/5367]  
La Junta de Govern Local, en sessió ordinària que va tindre lloc el dia 29 de maig de 2012, va aprovar les bases que han de regir el concurs de sainet o comèdia d'ambient fester 2012, i que són les següents:  
  
  
Primera. Es pot presentar a este concurs qualsevol persona física major de 16 anys i/o companyia de teatre i associacions culturals relacionades amb el món teatral.  
  
Segona. Cada participant podrà presentar un màxim de dos obres, tot i que només una podrà ser la guanyadora.  
  
Tercera. La modalitat del certamen de teatre serà la de sainet o comèdia d'ambient fester.  
  
Quarta. Els temes obligatòriament es relacionaran amb les Festes de Moros i Cristians de Banyeres de Mariola, les seues tradicions i els seus costums.  
  
Cinquena. El sainet o comèdia tindrà una durada mínima de 50 minuts i màxima de 90 minuts i s'escriurà en format DIN A4 en software Microsoft Word, amb les propietats següents:  
a. Font: Arial / 11 punts / espai entre caràcters: escala 100%, espaiat normal, posició normal.  
b. Paràgraf; alienació justificada / sense sagnia / interlineat senzill / espaiat posterior: 6 punts / espaiat anterior: 0 punts.  
c. Marges de la pàgina: superior inferior: 2'5 cm cadascun / dret i esquerre: 3 cm cadascun.  
  
Sisena. L'obra haurà de ser escrita en valencià i podrà contindre frases fetes, paraules, dites o refranys i expressions del valencià col·loquial i de la nostra zona dialectal.  
  
Setena. Les obres presentades al certamen seran inèdites i no hauran d'haver estat premiades ni mencionades abans en cap certamen teatral. A més, l'obra no haurà d'haver estat estrenada en règim comercial ni haver rebut un altre premi o accèssit, ja siga amb anterioritat a la presentació, durant el procés de selecció o fins al moment de la resolució del jurat. No s'admetran a concurs obres que siguen traduccions, adaptacions o refoses d'altres textos literaris, siguen o no comèdia.  
  
  
Huitena. Les obres no hauran d'estar signades ni presentar-hi cap signe que n'identifique l'autor o autora. Portaran en la coberta el títol i un lema juntament amb la llegenda «Concurs de sainet fester». Acompanyarà al text un sobre tancat (plica), en l'exterior del qual figuraran el títol de l'obra, el lema i la llegenda abans esmentada i que dins contindrà còpia del DNI i el número de telèfon i adreça de contacte de l'autor/a. En el cas que participara una persona jurídica, hi aportarà còpia compulsada del CIF, juntament amb les dades d'un representant on figurarà el telèfon i l'adreça.  
  
Novena. Els originals es remetran en suport digital com CD-ROM, CD-R, CD-RW, USB-pendrives, etc. juntament amb tres còpies impreses en paper a l'Ajuntament de Banyeres de Mariola, plaça de l'Ajuntament, núm. 1, 03005 Banyeres de Mariola i/o per qualsevol de les vies admeses en l'article 38.4 de la Llei 30/1992.  
  
Deu. El premi s'acreditarà amb un diploma i estarà dotat amb 1.000 euros, als quals se'ls aplicarà les retencions legals que corresponguen. El premi serà lliurat abans de la representació d'este sainet fester.  
  
  
Onze. L'autor o autora de l'obra premiada cedix a l'Ajuntament de Banyeres de Mariola els drets inherents a la divulgació i publicació i, en general, els drets d'explotació d'esta per un termini de cinci anys, que es formalitzarà per escrit simultàniament al lliurament del premi a què es referix la base anterior, l'import del qual equival a la remuneració a un tant alçat a favor de l'autor, en contraprestació als drets de divulgació, publicació, representació i explotació cedits.  
  
  
Dotze. Correspon a la regidora de Festes la designació del director, els actors i les actrius que han de representar l'obra, tot i que podrà demanar l'opinió de l'autor/a, la fixació de la data o les dates de la representació, així com la designació del jurat.  
  
Tretze. El jurat podrà declarar desert el premi si ho creu oportú.  
  
  
Catorze. El termini de presentació d'obres finalitzarà a les 14.00 hores del dia 1 d'octubre de 2012.   
  
Quinze. El resultat del concurs es farà públic durant el mes d'octubre de 2012.  
  
Setze. Els participants, pel fet de ser-ho, s'obliguen a acceptar la totalitat d'estes bases.  
  
Banyeres de Mariola, 30 de maig de 2012.- L'alcalde: Antonio Belda Valero.